**ΔΗΜΟΣ ΚΑΛΛΙΘΕΑΣ** **«ΧΩΡΟΘΕΤΗΣΗ ΚΟΙΝΟΧΡΗΣΤΩΝ ΘΕΣΕΩΝ ΣΤΑΘΜΕΥΣΗΣ ΑΜΕΑ**

**ΤΕΧΝΙΚΗ ΥΠΗΡΕΣΙΑ ΣΤΟ ΔΗΜΟ ΚΑΛΛΙΘΕΑΣ»**

**ΤΜΗΜΑ ΜΕΛΕΤΩΝ**

### ΤΕΧΝΙΚΗ ΕΚΘΕΣΗ

Α) ΓΕΝΙΚΑ

Ο Δήμος Καλλιθέας στο πλαίσιο βελτίωσης της ποιότητας ζωής των ατόμων με αναπηρίες και λαμβάνοντας υπόψη τις απαιτήσεις για αυτόνομη και ασφαλή διακίνησή των σε κτίρια που στεγάζουν υπηρεσίες του Δημοσίου, σε κτίρια χρήσης κοινού (κοινοφελείς οργανισμούς, τράπεζες κλπ) καθώς και σε κοινόχρηστους χώρους (πλατείες κλπ) έχει ήδη προχωρήσει στην χωροθέτηση κοινόχρηστων θέσεων στάθμευσης ΑΜΕΑ έμπροσθεν ή πλησίον κτιρίων και χώρων με τις ως άνω χρήσεις η οποία έχει εγκριθεί με την υπ΄αριθμ. 50/2022 (ΑΔΑ ΨΑΓΣΩΕΚ-ΟΚ5) απόφαση του Δημοτικού Συμβουλίου Καλλιθέας.

Σε συνέχεια του ως άνω πλαισίου ο Δήμος μας πρόκειται να προχωρήσει στην χωροθέτηση δύο (2) επιπλέον κοινόχρηστων θέσεων ΑΜΕΑ έμπροσθεν του Νοσοκομείου Παίδων Καλλιθέας στον παράδρομο της Λ. Συγγρού 290 (έχει ήδη εγκριθεί μία θέση με την υπ΄αριθμ. 50/2022 απόφαση Δ.Σ.), μίας (1) κοινόχρηστης θέσης ΑΜΕΑ παραπλεύρως της Περιφερειακής Δ/νσης ΕΟΠΥΥ, επί της οδού Ευριπίδου 61, μίας (1) κοινόχρηστης θέσης ΑΜΕΑ έμπροσθεν του Φαρμακείου ΕΟΠΠΥ επί της οδού Κολοκοτρώνη 47 και μίας (1) κοινόχρηστης θέσης ΑΜΕΑ έμπροσθεν του σωματείου «ΘΗΣΕΑΣ» επί της οδού Αραπάκη 33.

Οι υπό παραχώρηση κοινόχρηστες θέσεις στάθμευσης ΑΜΕΑ χωροθετούνται, αναπόφευκτα, παράλληλα με τα πεζοδρόμια, εντός της επιτρεπόμενης από τον ΚΟΚ ζώνης στάθμευσης και θα είναι 6,00μ. ώστε να καθίσταται δυνατή η διέλευση του ατόμου ανάμεσα από δύο σταθμευμένα αυτοκίνητα.

Σε περίπτωση που η στάθμη του οδοστρώματος επί του οποίου οριοθετείται θέση στάθμευσης ΑΜΕΑ, δεν συνδέεται με το παρακείμενο πεζοδρόμιο τότε θα πρέπει να κατασκευαστεί κεκλιμένο επίπεδο (ράμπα) πλάτους τουλάχιστον 1,50μ. στις γωνίες του οικοδομικού τετραγώνου.

Οι εν λόγω θέσεις θα φέρουν την κατάλληλη σήμανση, καθώς και το ∆ιεθνές Σύμβολο Πρόσβασης Αναπήρων, τόσο επίστυλη σε εμφανές σημείο, όσο και επί του δαπέδου, σε αυτή δε την θέση θα απαγορεύεται η στάθμευση άλλων αυτοκινήτων πλην όσων φέρουν Δελτίο Στάθμευσης Α.Μ.Α. το οποίο θα πρέπει να εκτίθεται στο πρόσθιο μέρος του οχήματος κατά τρόπο ώστε η πρόσθια όψη του δελτίου να είναι σαφώς ορατή για τις ανάγκες ελέγχου.

Β) ΝΟΜΟΘΕΤΙΚΟ ΠΛΑΙΣΙΟ

1. Το άρθρο 65 «Αρμοδιότητες Δημοτικού Συμβουλίου» του Ν. 3852/2010 (ΦΕΚ 87/Α) «Νέα Αρχιτεκτονική της Αυτοδιοίκησης και της Αποκεντρωμένης Διοίκησης – Πρόγραμμα Καλλικράτης».
2. Το άρθρο 74Α «Αρμοδιότητες δημοτικής επιτροπής» του Ν.3852/2010 (ΦΕΚ 87/Α) «Νέα Αρχιτεκτονική της Αυτοδιοίκησης και της Αποκεντρωμένης Διοίκησης – Πρόγραμμα Καλλικράτης» σύμφωνα με το οποίο:

«*1. Από την αυτοδιοικητική περίοδο που άρχεται την 1η.1.2024, όπου στην κείμενη νομοθεσία γίνεται αναφορά ή παραπομπή στη οικονομική επιτροπή, την επιτροπή ποιότητας ζωής και την εκτελεστική επιτροπή των δήμων, καθώς και στις αρμοδιότητες αυτών, εφεξής νοείται η δημοτική επιτροπή, η οποία ασκεί τις αρμοδιότητες αυτές.»*

1. Το άρθρο 73 «Επιτροπή Ποιότητας Ζωής – Αρμοδιότητες» του Ν. 3852/2010 (ΦΕΚ 87/Α) «Νέα Αρχιτεκτονική της Αυτοδιοίκησης και της Αποκεντρωμένης Διοίκησης – Πρόγραμμα Καλλικράτης» σύμφωνα με το οποίο:

«*1. Η Επιτροπή Ποιότητας Ζωής (ΕΠΖ) …..Ειδικότερα:…β. Εισηγείται στο δημοτικό συμβούλιο:….*

*βε. Το σχέδιο των κανονιστικών αποφάσεων των άρθρων 79 και 82 του Κώδικα Δήμων και Κοινοτήτων….*»

1. Τα άρθρα 79 «Κανονιστικές αποφάσεις» και 82 «Ρύθμιση κυκλοφορίας» του Ν. 3463/06 (ΦΕΚ 114/Α) «Κύρωση Κώδικα Δήμων και Κοινοτήτων» σύμφωνα με τα οποία:

Α) Αρθρο 79

«*1. Οι δημοτικές και κοινοτικές αρχές ρυθμίζουν θέματα της αρμοδιότητάς τους εκδίδοντας τοπικές κανονιστικές αποφάσεις στο πλαίσιο της κείμενης νομοθεσίας, με τις οποίες:*

*α) θέτουν κανόνες …………*

*α4) Για τη ρύθμιση της κυκλοφορίας, τον προσδιορισμό και τη λειτουργία των χώρων στάθμευσης των οχημάτων,.*.»

Β) Αρθρο 82

«*1. Οι κανονιστικές αποφάσεις που αφορούν….. τον προσδιορισμό και τη λειτουργία των χώρων στάθμευσης οχημάτων σε κοινόχρηστους χώρους, εκδίδονται μετά προηγούμενη κατάρτιση σχετικών μελετών, οι οποίες έχουν εκπονηθεί ή εγκριθεί από τις Τεχνικές Υπηρεσίες του οικείου Δήμου ….*

*2. Οι αποφάσεις που αφορούν την κυκλοφορία λαμβάνονται από την επιτροπή ποιότητας ζωής του δήμου και υποβάλλονται για έγκριση και εκτελούνται κατά τα οριζόμενα στο άρθρο 52 του ν. 2696/1999 (Α΄57)*».

1. Το άρθρο 52 «Μέτρα ρύθμισης οδικής κυκλοφορίας» του Ν. 2696/1999 (ΦΕΚ 57/Α) «Κύρωση του Κώδικα Οδικής Κυκλοφορίας» σύμφωνα με το οποίο:

«*1. Μέτρα που αφορούν στη ρύθμιση της κυκλοφορίας, όπως ….. στον προσδιορισμό και τη λειτουργία των χώρων στάθμευσης οχημάτων σε κοινόχρηστους χώρους και γενικά στον καθορισμό χώρων στάθμευσης και στην επιβολή περιορισμών ή απαγορεύσεων………στάθμευσης, λαμβάνονται με αποφάσεις του Περιφερειακού ή Δημοτικού Συμβουλίου στο οδικό δίκτυο αρμοδιότητάς τους, με βάση μελέτες που έχουν εκπονηθεί από ή για λογαριασμό των αρμοδίων Τεχνικών Υπηρεσιών τους. Οι αποφάσεις αυτές εγκρίνονται από τον Γενικό Γραμματέα της Αποκεντρωμένης Διοίκησης*.»

1. Το άρθρο 34 «Στάση και στάθμευση» του Ν. 2696/1999 (ΦΕΚ 57/Α) «Κύρωση του Κώδικα Οδικής Κυκλοφορίας».
2. Το άρθρο 4 «Χρήση του Δελτίου Στάθμευσης για Άτομα με Αναπηρίες» του Π.Δ. 241/05 (ΦΕΚ 290/Α) «Θέσπιση Δελτίου Στάθμευσης για άτομα με αναπηρίες» σύμφωνα με το οποίο:

«*Η χρήση του Δελτίου Στάθμευσης για Α.Μ.Α., γίνεται: α. Σε αποκλειστικής χρήσης χώρους στάθμευσης με οριζόντια και κάθετη σήμανση για οχήματα Ατόμων με Αναπηρίες…..*»

1. Το άρθρο 10 «Εγκατάσταση μέσων σήμανσης και σηματοδότησης» του Ν. 2696/1999 (ΦΕΚ 57/Α) «Κύρωση του Κώδικα Οδικής Κυκλοφορίας».
2. Την παρ. 3 «ΣΤΟΙΧΕΙΑ ΣΧΕΔΙΑΣΜΟΥ ΧΩΡΩΝ ΣΤΑΘΜΕΥΣΗΣ ΑΥΤΟΚΙΝΗΤΩΝ» του κεφαλαίου 2 «ΔΙΑΜΟΡΦΩΣΗ ΤΩΝ ΕΞΩΤΕΡΙΚΩΝ ΧΩΡΩΝ ΚΙΝΗΣΗΣ ΠΕΖΩΝ» των ΟΔΗΓΙΩΝ ΣΧΕΔΙΑΣΜΟΥ «ΣΧΕΔΙΑΖΟΝΤΑΣ ΓΙΑ ΟΛΟΥΣ» του ΥΠΕΧΩΔΕ.
3. Το άρθρο 26 «Προσβασιμότητα χωρίς φραγμούς για τα άτομα με αναπηρία και τα εμποδιζόμενα άτομα» του Ν. 4067/2012 (ΦΕΚ 79/Α) «Νέος Οικοδομικός Κανονισμός».
4. Η υπ΄αριθμ. 52907/2009 (ΦΕΚ 2621/Β) Απόφαση του Υπουργείου Περιβάλλοντος, Ενέργειας και Κλιματικής Αλλαγής «Ειδικές ρυθμίσεις για την εξυπηρέτηση ατόμων με αναπηρία σε κοινόχρηστους χώρους των οικισμών που προορίζονται για την κυκλοφορία πεζών.»

Γ) ΧΩΡΟΘΕΤΗΣΗ ΚΟΙΝΟΧΡΗΣΤΩΝ ΘΕΣΕΩΝ ΑΜΕΑ

|  |  |  |
| --- | --- | --- |
| Α/Α | Διεύθυνση | Αρ. θέσεων |
| 1 | ΝΟΣΟΚΟΜΕΙΟ ΠΑΙΔΩΝ ΚΑΛΛΙΘΕΑΣ, Παράδρομος Λ. Συγγρού 290  (έχει εγκριθεί 1 θέση με την υπ΄αριθμ. 50/2022 απόφαση Δ.Σ.) | 2 |
| 2 | ΠΑΡΑΠΛΕΥΡΩΣ ΠΕΡΙΦ. Δ/ΝΣΗΣ ΕΟΠΥΥ ΝΟΤΙΑΣ ΑΘΗΝΑΣ, Ευριπίδου 61 | 1 |
| 3 | ΦΑΡΜΑΚΕΙΟ ΕΟΠΥΥ, Κολοκοτρώνη 47 | 1 |
| 4 | ΣΩΜΑΤΕΙΟ «ΘΗΣΕΑΣ», Αραπάκη 33 | 1 |

Καλλιθέα, Απρίλιος 2025

ΘΕΩΡΗΘΗΚΕ ΣΥΝΤΑΧΘΗΚΕ

Η ΑΝ. ΔΙΕΥΘΥΝΤΡΙΑ Η ΑΝ. ΠΡΟΪΣΤ/ΝΗ ΤΜ. ΜΕΛΕΤΩΝ

ΦΑΝΗ ΠΑΠΑΓΙΑΝΝΗ Ι.ΦΩΛΙΔΟΥ